pythainlp/thai-wiki-dataset-v4 huggingface dataset:
กรมสนับสนุน กองพลนาวิกโยธิน

กรมสนับสนุน กองพลนาวิกโยธิน (อักษรย่อ: กรม สน.พล.นย.) เป็นหน่วยทหารที่จัดกำลังพลเพื่อให้การช่วยเหลือสนับสนุนหลากแขนงแห่งกองทัพเรือไทย โดยมีผู้บังคับการคนปัจจุบันคือ นาวาเอก เทพประทาน เข่งเจริญ
นอกจากนี้ กรมสนับสนุน กองพลนาวิกโยธิน ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ.
วันที่ 10 สิงหาคม พ.ศ. 2521 ได้มีการจัดตั้ง "กรมสนับสนุนการช่วยรบ กรมนาวิกโยธิน" (กรม สนช.นย.) โดยมีภารกิจสนับสนุนการช่วยรบและการบริการทั่วไป กระทั่งในปี พ.ศ. 2532 ได้มีการแปรสภาพหน่วยเป็น "กรมสนับสนุน กองพลนาวิกโยธิน" (กรม สน.พล.นย.) นับแต่นั้น
เมื่อปี พ.ศ. 2560 กองพันแพทย์ กรมสนับสนุน กองพลนาวิกโยธิน ได้เป็นหนึ่งในหน่วยที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ส่วนในปี พ.ศ. 2561 กองพันทหารขนส่ง กรมสนับสนุน กองพลนาวิกโยธิน และกองร้อยสนับสนุนการยกพลขึ้นบก กรมสนับสนุน กองพลนาวิกโยธิน ได้ยกพลขึ้นบกที่ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อผลัดเปลี่ยนกำลังพล
การฝึก.
ในปี พ.ศ. 2559 นาวาเอก จรงศักดิ์ แย้มบาน ซึ่งดำรงตำแหน่งผู้บังคับการกรมสนับสนุนในขณะนั้น ได้ให้การต้อนรับเรือพิฆาตเจเอส มัทสึยูกิ (ดีดี-130) ของกองกำลังป้องกันตนเองทางทะเลญี่ปุ่น เพื่อร่วมการฝึกคอบร้าโกลด์ โดยได้ทำการรับส่งกำลังบำรุงที่ฐานทัพเรือสัตหีบ จังหวัดชลบุรี
กรมสนับสนุน กองพลนาวิกโยธิน ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อ"มติชน" ว่ามีการจัดเต็มแสง สี เสียง ยิ่งกว่าภาพยนตร์"สตาร์ วอร์ส"
ผู้บังคับบัญชา กรมสนับสนุน กองพลนาวิกโยธิน.
รายนามผู้บังคับบัญชา:
กิจกรรมเพื่อสังคม.
เดือนกันยายน พ.ศ. 2559 นาวาโท พรหมพิทักษ์ ไหว้พรหม ผู้บังคับกองพันพยาบาล กรมสนับสนุน กองพลนาวิกโยธิน ได้นำคณะเข้าเยี่ยมมูลนิธิสงเคราะห์เด็ก พัทยา พร้อมมอบเงินบริจาค ที่ได้รับจากกำลังพลในสังกัดร่วมสมทบ เพื่อเป็นทุนการศึกษาแก่เด็กวัยเรียน
และในเดือนมิถุนายน พ.ศ. 2561 กรมสนับสนุน กองพลนาวิกโยธิน ได้ร่วมซื้อสับปะรดจากชาวไร่จำนวน 2 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด
พงศกร โตสุวรรณ

พงศกร โตสุวรรณ ชื่อเล่น บอม ส่วนสูง 180ซม. เป็นนักแสดงชาวไทย เกิดที่จังหวัดระยอง (เกิด 14 ตุลาคม พ.ศ. 2534) มีชื่อเสียงการแสดงภาพยนตร์เรื่อง "รุ่นพี่" และในปัจจุบันเขาได้ลงนามสัญญาในฐานะเป็นนักแสดงสังกัดช่อง 7 HD ในปี 2560 มีผลงานละครเรื่อง "หวานใจนายหุ่นยนต์", "เจ้าสาวจำยอม" เป็นต้น
ประวัติ.
พงศกร เป็นนักแสดงชาวไทย เกิด 14 ตุลาคม พ.ศ. 2534 ที่จังหวัดระยองสำเร็จการศึกษาที่มหาวิทยาลัยรังสิต
การทำงาน.
พงศกรเริ่มเข้าสู่ในวงการบันเทิงมีผลงานภาพยนตร์เรื่อง "รุ่นพี่" รับบท"เป็นผีรุ่นพี่ "แสดงคู่กับพลอยชมพูและเป็นที่รู้จักกันในบทบาทรุ่นพี่ ภายหลังได้ประสบความสำเร็จจากภาพยนตร์เรื่องนี้ได้ประสบความสำเร็จและในปี 2560 พงศกรได้ลงนามสัญญาเป็นนักแสดงในสังกัดช่อง 7 HDมีผลงานละครเรื่องแรก "หวานใจนายหุ่นยนต์" รับบท 2 ตัวละคร แต่ 3 บุคคลิก รับบทเป็น "ปาร์กจีซุน" และ "เอ็มอีวัน" โดยปาร์กจีซุนเป็นหนุ่มที่มาจากประเทศเกาหลี มีหน้าที่สร้างหุ่นยนต์เพื่อมาช่วยการศึกษาของเมืองไทย ส่วนเอ็มอีวัน หุ่นยนต์ที่ถูกสร้างโดยปาร์กจีซุน และบุคลิกที่ 3 คือปาร์กจีซุนที่อยู่ในร่างของเอ็มอีวัน และเป็นที่รู้จักเพิ่มมากขึ้นในบทบาท "ศรุต" จากละครเรื่อง "เจ้าสาวจำยอม" ต่อมาในปี 2562 แสดงละครเรื่อง "มาดามบ้านนา"
ในปี พ.ศ. 2565 พงศกรมีผลงานละครเรื่อง "สาวน้อยร้อยไมค์" รับบทเป็น "ภูไท" แสดงคู่กับนางเอกน้องใหม่ แอนน่า กลึคส์ เป็นละครเพลงแนวโรแมนติก-คอมเมดี้-ดราม่า ได้รับกระแสตอบรับที่ดีและเป็นละครเย็นที่เรตติ้งกำลังมาแรงในขณะช่วงเวลาออกอากาศ
ตระกูลโฮโซกาวะ

ตระกูลโฮโซกาวะ (; โรมาจิ: "Hosokawa-shi") ตระกูลหรือกลุ่มของ ซะมุไรญี่ปุ่น
ประวัติ.
ตระกูลสืบเชื้อสายจาก เซวะ เก็นจิ อันเป็นสาขาย่อยของ ตระกูลมินาโมโตะ สายตรงจาก จักรพรรดิเซวะ อีกทั้งยังได้สร้างขุนนางคนสำคัญไว้หลายคนในช่วงการปกครองของ รัฐบาลโชกุนอาชิกางะ ใน ยุคเอะโดะ ตระกูลโฮโซกาวะเป็นหนึ่งในตระกูลไดเมียวเจ้าของที่ดินที่ใหญ่ที่สุดในญี่ปุ่น ในปัจจุบันหัวหน้าผู้นำตระกูลคือ โมริฮิโระ โฮโซกาวะ อดีตนายกรัฐมนตรีคนที่ 50 ของญี่ปุ่น
เรนซ์

เรนซ์  เป็นวงบอยแบนด์ของเกาหลีใต้ที่ประกอบด้วยสมาชิก 7 คนที่เคยเข้าร่วมในรายการเซอร์ไววัลของเอ็มเน็ตในปี ค.ศ. 2017 รายการ "พรอดิวซ์ 101 ฤดูกาลที่ 2" เปิดตัวเมื่อวันที่ 12 ตุลาคม ค.ศ. 2017 กับเพลง "Sunshine" พวกเขายุบวงอย่างเป็นทางการหลังจากจบกิจกรรมของกลุ่มครั้งสุดท้ายในญี่ปุ่นเมื่อวันที่ 28 ตุลาคม ค.ศ. 2018 และกลับไปยังสังกัดของตน
คิม ฮโยว็อน

คิม ฮโยว็อน (พ.ศ. 2085–2133) ชื่อรอง อินแบ็ก เป็นขุนนางในสมัยราชวงศ์โชซ็อน นักเขียน และบัณฑิตลัทธิขงจื๊อใหม่ คิมเป็นผู้นำคนแรกของกลุ่มการเมือง ชาวบูรพา
คิม ซ็อล-ฮย็อน

คิม ซอล-ฮยอน (เกิด 3 มกราคม ค.ศ. 1995) เป็นที่รู้จักกันดีในนาม ซอลฮยอน เป็นนักร้องและนักแสดงชาวเกาหลีใต้ เธอเป็นสมาชิกเกิร์ลกรุปเกาหลีใต้ เอโอเอ ชาวเกาหลีใต้และได้แสดงในละครโทรทัศน์ "Ugly Alert" (2013) และ "Orange Marmalade" (2015)
ประวัติ.
ซอลฮยอน เกิดเมื่อวันที่ 3 มกราคม 2538 ในเมือง พูช็อน ประเทศเกาหลีใต้ เธอมีพี่สาวชื่อจูฮยอนซึ่งเป็นบรรณาธิการแฟชั่น Cosmopolitan เธอได้เข้าเรียนที่
Kachiul Elementary School (โรงเรียนประถมศึกษาเวทมนตร์) , Sungkok Middle School (โรงเรียนมัธยมซองกอก) , and Gyeonggi Arts High School (โรงเรียนมัธยมศิลปะคยองกี).
ผลงานการแสดง.
ภาพยนตร์
ละครโทรทัศน์
รายการทีวี
โฮสติ้ง
ตัวแทนนักแต่งเพลง

ในอุตสาหกรรมดนตรี ตัวแทนนักแต่งเพลง  หรือ บริษัทเผยแพร่ (publishing company) ทำหน้าที่ดูแลการจ่ายเงินให้แก่นักแต่งเพลงและนักประพันธ์เพลงหากเพลงของพวกเขาใช้เพื่อการค้า ผ่านสัญญาที่เรียกว่า สัญญาเผยแพร่ (publishing contract) นักแต่งเพลงหรือนักประพันธ์เพลงได้มอบลิขสิทธิ์การแต่งเพลงให้บริษัทเผยแพร่ ในการตอบแทนกลับนั้นบริษัทได้รับการอนุญาตให้ใช้ดนตรีกรรม โดยช่วยสอดส่องการใช้ดนตรีกรรมที่เกิดขึ้น แล้วเรียกเก็บค่าสิทธิ และแจกจ่ายเงินกลับให้นักแต่งเพลง บริษัทได้รับค่าตอบแทนทางดนตรีและประชาสัมพันธ์ดนตรีกรรมให้แก่ศิลปินเพลง ศิลปินในภาพยนตร์และโทรทัศน์
อ็อทโท โกรเทอโวล

อ็อทโท เอมีล ฟรันซ์ โกรเทอโวล  เป็นนักการเมืองเยอรมันและเป็นนายกรัฐมนตรีคนแรกของสาธารณรัฐประชาธิปไตยเยอรมันตั้งแต่ปี 1949 จนกระทั่งเสียชีวิตในปี 1964.
ประวัติ.
โกรเทอโวลเกิดในครอบครัวชนชนชั้นกลางเมื่อปีค.ศ. 1894 ที่นครเบราน์ชไวค์ เป็นบุตรชายของครูเย็บปัก เมื่อมีอายุ 16 ปีเขาก็เข้าร่วมในแผนกเยาวชนของพรรคสังคมประชาธิปไตยเยอรมนี (SDP) ต่อมาเขาถูกเกณฑ์เป็นทหารบกเยอรมันในสงครามโลกครั้งที่หนึ่ง ภายหลังสงคราม เขามีตำแหน่งการเมืองภายในพรรคสังคมประชาธิปไตยอิสระแห่งเยอรมนี (USPD) และได้รับเลือกตั้งเป็นสมาชิกสภารัฐเบราน์ชไวค์เมื่อปีค.ศ. 1920 ในยุคสาธารณรัฐไวมาร์ เขาได้ดำรงตำแหน่งรัฐมนตรีหลายทบวงภายในรัฐบาลเบราน์ชไวค์
ในปี 1922 โกรเทอโวลและสมาชิกส่วนใหญ่ของพรรคสังคมประชาธิปไตยอิสระ เข้าร่วมกับพรรคสังคมประชาธิปไตย (SDP) ต่อมาในปี 1925 เขาก็ได้รับเลือกตั้งเป็นสมาชิกไรส์ทาคแทนที่นางเอลีเซอ บาร์เทิล ผู้แทนราษฎรซึ่งถึงแก่กรรมในตำแหน่ง และได้รับเลือกตั้งต่อเนื่องในการเลือกตั้งปี 1930, 1932 และ1933
ภายหลังการเถลิงอำนาจของอดอล์ฟ ฮิตเลอร์ ในปี 1933 โกรเทอโวลหลุดจากตำแหน่งทางการเมืองทั้งหมดเช่นเดียวกับผู้แทนราษฎรคนอื่น เนื่องจากเมื่อวันที่ 23 มันาคม ค.ศ. 1933 ตัวเขาและสมาชิกคนอื่นของพรรคสังคมประชาธิปไตย ลงคะแนนคัดค้านรัฐบัญญัติมอบอำนาจให้แก่นายกรัฐมนตรีอดอล์ฟ ฮิตเลอร์ ความพยายามของพวกเขาไม่เป็นผล รัฐบัญญัติฉบับดังกล่าวผ่านการเห็นชอบจากเสียงส่วนใหญ่ที่ประชุมไรส์ทาค 
ในสมัยของนาซี โกรเทอโวลถูกจำคุกหลายครั้ง และถูกบีบให้ไปจากเบราน์ชไวค์ เขาทำงานเป็นคนขายผักและนายหน้าขายสินค้าอุตสาหกรรม ในช่วงนี้ เขาเข้าร่วมกลุ่มต่อต้านฮิตเลอร์ที่ประกอบด้วยอดีตนักการเมือง แต่ท้ายที่สุดกลุ่มดังกล่าวก็เป็นเพียงกลุ่มที่ให้ความช่วยเหลือทางการเงินแก่สมาชิกด้วยกันเองเท่านั้น และแทบไม่ได้ทำกิจกรรมใดที่เป็นการต่อต้านการปกครองของฮิตเลอร์ 
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ท่าอากาศยานนานาชาติฉัตรปตี ศิวาจี มหาราช

ท่าอากาศยานนานาชาติฉัตรปตี ศิวาจี มหาราช นครมุมไบ  (IATA: BOM, ICAO: VABB) เป็นท่าอากาศยานนานาชาติหลักในเขตนครมุมไบและปริมณฑล เป็นท่าอากาศยานที่มีผู้ใช้มากสุดเป็นอันดับสองของประเทศอินเดีย รองจากท่าอากาศยานนานาชาติอินทิรา คานธี ตั้งชื่อตามฉัตรปตี ศิวาจีราเช โภสเล จักรพรรดิพระองค์แรกของจักรวรรดิมราฐา
สนามบินแห่งนี้สร้างขึ้นโดยกองทัพอากาศหลวงอังกฤษในทศวรรษที่ 1930 และถูกใช้เป็นฐานปฏิบัติการทางอากาศหลักของอังกฤษในทวีปเอเชียในช่วงสงครามโลกครั้งที่สอง 
กองทัพอากาศหลวงอังกฤษได้ส่งมอบสนามบินนี้ให้แก่รัฐบาลอินเดียเพื่อใช้งานทางพลเรือนในปีค.ศ. 1946 ในระยะแรกใช้โรงเก็บเครื่องบินเดิมจำนวนสองหลังเป็นอาคารผู้โดยสาร ในปีแรกที่เปิดใช้งานทางพลเรือนมีเที่ยวบินขึ้นลงวันละหกเที่ยวบินเท่านั้น แต่ด้วยเที่ยวบินที่เพิ่มมากขึ้นไปแตะระดับ 40 เที่ยวบินต่อวันในไม่กี่ปี ทำให้รัฐบาลอินเดียเริ่มพัฒนาสนามบินโดยการติดตั้งระบบวิทยุ ไฟแลนดิงกลางคืน และเริ่มสร้างอาคารผู้โดยสารหลังใหม่ในปี 1950 และเปิดใช้งานได้ในปี 1958
ท่าอากาศยานนานาชาติฉัตรปตี ศิวาจี มหาราช เป็นฐานการบินของสายการบินเจ็ทแอร์เวย์ แอร์อินเดีย โกแอร์ อินดิโก และอะไลแอนซ์แอร์ ในปี 2018 มีผู้โดยสารเดินทางผ่านสนามบินนี้กว่า 49.8 ล้านคน
อภิวัฒน์ เพ็งประโคน

อภิวัฒน์ เพ็งประโคน (22 สิงหาคม พ.ศ. 2531 —) เป็นนักฟุตบอลชาวไทย ปัจจุบันเล่นตำแหน่งกองหน้า
สโมสรอาชีพ.
พีทีที ระยอง.
ในวันที่ 25 ธันวาคม พ.ศ. 2561 อภิวัฒน์ได้ย้ายมาร่วมทีมพีทีที ระยอง อย่างเป็นทางการ โดยเขาจะสวมเสื้อหมายเลข 9 ต่อมาในวันที่ 10 มีนาคม พ.ศ. 2562 อภิวัฒน์ทำประตูแรกในนามสโมสรในเกมลีกนัดที่พีทีทีเปิดบ้านเอาชนะสมุทรปราการ ซิตี้ ไปได้ 2–1
โฮโซกาวะ มาซาโมโตะ

โฮโซกาวะ มาซาโมโตะ (1466 - 1 สิงหาคม 1507) ผู้ช่วยโชกุนของ ตระกูลโฮโซกาวะ ของญี่ปุ่น และบุตรชายของ โฮโซกาวะ คัตสึโมโตะ มาซาโมโตะได้รับแต่งตั้งให้ดำรงตำแหน่งนี้ระหว่าง ค.ศ. 1486 ก่อนจะสูญเสียตำแหน่งนี้ให้แก่ฮาตาเกยามะ มาซานางะ แต่ก็ได้ตำแหน่งคืนในเวลาต่อมา
อายส์

อายส์ (อ่านว่า "อายส์") เป็นวงดนตรีเกาหลีใต้ที่ก่อตั้งโดยมิวสิคเคเอนเตอร์เทนเมนต์ ประกอบด้วยสมาชิก 4 คน ได้แก่ จีฮู, อูซู, ฮย็อนจุน และจุนย็อง เปิดตัวครั้งแรกในวันที่ 31 สิงหาคม พ.ศ. 2560 ด้วยซิงเกิลชื่อ "ออลล์ยูวอนต์"
สมาคมฟุตบอลญี่ปุ่น

สมาคมฟุตบอลญี่ปุ่น  เป็นสมาคมฟุตบอลในประเทศญี่ปุ่น ดูแลการแข่งขันฟุตบอลลีก เจลีก รวมถึงฟุตบอลทีมชาติญี่ปุ่น ก่อตั้งเมื่อปี ค.ศ. 1921 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1921 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1954
สหพันธ์ฟุตบอลอิหร่าน

สหพันธ์ฟุตบอลสาธารณรัฐอิสลามอิหร่าน ("Federâsion-è Futbâl-è Jomhuri-ye Eslâmi-ye Irân") เป็นสมาคมฟุตบอลในประเทศอิหร่าน ดูแลการแข่งขันฟุตบอลลีก เปอร์เซียนกัลฟ์โปรลีก รวมถึงฟุตบอลทีมชาติอิหร่าน ก่อตั้งเมื่อปี ค.ศ. 1920 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1948 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1954
สมาคมฟุตบอลสหรัฐอาหรับเอมิเรตส์

สมาคมฟุตบอลสหรัฐอาหรับเอมิเรตส์  เป็นสมาคมฟุตบอลในสหรัฐอาหรับเอมิเรตส์ ดูแลการแข่งขันฟุตบอลลีก ยูเออีโปร-ลีก รวมถึงฟุตบอลทีมชาติสหรัฐอาหรับเอมิเรตส์ มีสำนักงานตั้งอยู่ที่เมืองดูไบ ก่อตั้งเมื่อปี ค.ศ. 1971 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1974 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1974
ซิกูเรอร์ จอนส์สัน (นักสกีอัลไพน์)

ซิกูเรอร์ จอนส์สัน (27 มีนาคม ค.ศ. 1959 – 7 พฤษภาคม ค.ศ. 1996) เป็นนักสกีชาวไอซ์แลนด์ เคยเข้าร่วมการแข่งขันโอลิมปิกฤดูหนาว 1976 ซึ่งจัดขึ้น ณ เมืองอินส์บรุค ออสเตรีย และโอลิมปิกฤดูหนาว 1980 และชนะการแข่งขัน ในปี ค.ศ. 1980
ลูว์กา ซีดาน

ลูว์กา ซีเนดีน ซีดาน เฟร์นันเดซ (เกิด 13 พฤษภาคม ค.ศ. 1998) เป็นนักฟุตบอลชาวฝรั่งเศส ปัจจุบันลงเล่นในตำแหน่งผู้รักษาประตูให้กับราโยบาเยกาโน ในลาลิกาสเปน ลูกาเป็นลูกชายของซีเนดีน ซีดาน อดีตนักฟุตบอลชื่อดัง
สหพันธ์ฟุตบอลซาอุดีอาระเบีย

สหพันธ์ฟุตบอลซาอุดีอาระเบีย  เป็นสมาคมฟุตบอลในประเทศซาอุดีอาระเบีย ดูแลการแข่งขันฟุตบอลลีก ซาอุดีโปรเฟสชันนัลลีก รวมถึงฟุตบอลทีมชาติซาอุดีอาระเบีย มีสำนักงานตั้งอยู่ที่กรุงรียาด ก่อตั้งเมื่อปี ค.ศ. 1956 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1956 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1972
สหพันธ์ฟุตบอลสหภาพโซเวียต

สหพันธ์ฟุตบอลสหภาพโซเวียต  เป็นสมาคมฟุตบอลในสหภาพโซเวียต ดูแลการแข่งขันฟุตบอลลีก โซเวียตท็อปลีก รวมถึงฟุตบอลทีมชาติสหภาพโซเวียต มีสำนักงานตั้งอยู่ที่กรุงมอสโก ก่อตั้งเมื่อวันที่ 27 ธันวาคม ค.ศ. 1934 ต่อมาได้ถูกยุบในปี ค.ศ. 1991
ไฆเม โฟลเรส กัสตัญเญดา

ไฆเม โฟลเรส กัสตัญเญดา (เกิดเมื่อวันที่ 30 เมษายน ค.ศ. 1967) เป็นนักการเมืองชาวเม็กซิโก สังกัดพรรคปฏิวัติ ตั้งแต่ปี ค.ศ. 2009 จนถึงปี ค.ศ. 2012 และเป็นผู้แทนราษฎรจากรัฐชีวาวา
ฟรันทซ์ บรุนเนอร์

ฟรันทซ์ บรุนเนอร์ (เกิด 21 มีนาคม ค.ศ. 1913 – เสียชีวิต 22 ธันวาคม ค.ศ. 1991) เป็นนักกีฬาแฮนด์บอลชาวออสเตรีย ซึ่งเคยเข้าร่วมแข่งขันในโอลิมปิกฤดูร้อน 1936 ที่เบอร์ลิน ซึ่งชนะการแข่งขันและได้เหรียญเงิน
แอนแวร์ ฮอจา

แอนแวร์ ฮาลีล ฮอจา (อักษรโรมัน: Enver Halil Hoxha; "-ə", ; 16 ตุลาคม ค.ศ. 1908 – 11 เมษายน ค.ศ. 1985) เป็นนักการเมืองคอมมิวนิสต์ชาวแอลเบเนีย เลขาธิการลำดับที่หนึ่งของพรรคแรงงานแอลเบเนีย ดำรงตำแหน่งตั้งแต่ ค.ศ. 1941 กระทั่งถึงแก่อสัญกรรมใน ค.ศ. 1985 และสมาชิกโปลิตบูโรพรรคแรงงานแอลเบเนีย, ประธานแนวร่วมประชาธิปไตยแอลเบเนีย และผู้บังคับบัญชาสูงสุดของกองทัพแอลเบเนีย เขาดำรงตำแหน่งนายกรัฐมนตรีแอลเบเนียคนที่ 22 ตั้งแต่ ค.ศ. 1944 ถึง ค.ศ. 1954 และยังดำรงตำแหน่งควบเป็นรัฐมนตรีว่าการต่างประเทศและรัฐมนตรีว่าการกระทรวงกลาโหมของสาธารณรัฐสังคมนิยมประชาชนแอลเบเนีย
ฮอจาเกิดที่ญีรอคัสแตร์ใน ค.ศ. 1908 และประกอบอาชีพเป็นครูโรงเรียนตั้งแต่ ค.ศ. 1936 ต่อมาเมื่ออิตาลีรุกรานแอลเบเนีย เขาเข้าร่วมพรรคแรงงานแอลเบเนียเป็นรุ่นแรก เมื่อพรรคก่อตั้งใน ค.ศ. 1941 เขาได้รับการเลือกตั้งเป็นเลขาธิการลำดับที่หนึ่งใน ค.ศ. 1943 ด้วยวัย 34 ปีในเวลาไม่ถึงสองวันหลังปลดแอกแอลเบเนียสำเร็จ สถาบันกษัตริย์ซึ่งดำรงโดยกษัตริย์ซ็อกที่หนึ่งได้ถูกโค่นล้มอย่างเป็นทางการ และฮอจาได้ขึ้นมาเป็นประมุขแห่งรัฐในทางสัญลักษณ์แทน
ตลอดระยะเวลา 41 ปีที่ปกครองแอลเบเนีย เขาได้สร้างแอลเบเนียขึ้นใหม่ โดยเฉพาะอย่างยิ่งเนื่องจากแอลเบเนียได้ถูกทำลายในสงครามโลกครั้งที่สอง เขาสร้างทางรถไฟสายแรกของแอลเบเนีย, เพิ่มอัตราการรู้หนังสือของผู้ใหญ่ในแอลเบเนียจาก 5% เป็นมากกว่า 90%, กำจัดโรคระบาด, ติดตั้งระบบไฟฟ้าให้เช้าถึงได้ทั่วประเทศ และนำแอลเบเนียสู่การเป็นรัฐเกษตรกรรมที่พึ่งพาตนเองได้ กระนั้น เขาเป็นผู้ออกกฎหมายให้ศาสนาเป็นสิ่งผิดกฎหมาย, ห้ามไม่ให้พลเมืองเดินทางออกนอกประเทศ, ยึดคืนและห้ามพลเมืองเป็นเจ้าของกรรมสิทธิ์เอกชน รวมถึงยังยึดคืนศาสนสถานทั่วประเทศมาใช้งานในทางฆราวาสแทน ในสมัยของเขา ผู้ที่ต่อต้านระบบของฮอจาถูกประหารชีวิตไปหลายพันคน และอีกหลายหมื่นคนที่ถูกคุมขังในค่ายแรงงาน รัฐบาลของฮอจามีลักษณะเด่นด้วยการประกาศยึดมั่นอย่างแน่วแน่ต่อการต่อต้านลัทธิแก้ลัทธิมากซ์–เลนินนั่นคือ ลัทธิสตาลินตั้งแต่กลาง/ปลายคริสต์ทศวรรษ 1960 เป็นต้นมา หลังจากที่เขาแตกแยกกับลัทธิเหมาในช่วง ค.ศ. 1976-1978 พรรคลัทธิเหมาจำนวนมากทั่วโลกประกาศตนว่าเป็นลัทธิฮอจา การประชุมนานาชาติของพรรคและองค์กรลัทธิมากซ์–เลนิน (เอกภาพและการต่อสู้) เป็นสมาคมที่รู้จักกันดีที่สุดของพรรคเหล่านี้ อย่างไรก็ตาม ด้วยเหตุนี้ ด้วยลักษณะของรัฐบาลฮอจาที่เน้นการปิดประเทศและพึ่งพาตนเอง ในคริสต์ศตวรรษที่ 21 ประเทศแอลเบเนียได้รับการเรียกขานว่าเป็น "เกาหลีเหนือแห่งทวีปยุโรป"
ในยุคปลายของฮอจา เขาได้สั่งให้มีการสร้างหลุมหลบภัยทั่วประเทศเพื่อป้องกันภัยคุกคามที่อาจมาจากต่างชาติโดยรอบ ข้อมูลจาก ค.ศ. 1983 รายงานว่ามีหลุมหลบภัยคอนกรีตเช่นนี้มากกว่า 173,000 จุดทั่วประเทศ
โตมัส โบลาร์ส

โตมัส โบลาร์ส (เกิดเมื่อวันที่ 18 กุมภาพันธ์ ค.ศ. 1990) สูง 194 เซนติเมตร เป็นนักแฮนด์บอลชาวเบลเยียม ปัจจุบันเล่นให้กับสโมสรทีมชาติเบลเยียม ในตำแหน่งซ้ายหลัง หมายเลข 4
คิม โซ-ฮเย

คิม โซ-ฮเย (เกิด 19 กรกฎาคม 2542) เป็นนักแสดง และนักร้องชาวเกาหลีใต้ ภายใต้ สังกัด S&P Entertainment เธอเป็นที่รู้จักกันดีในการเข้าอันดับที่ห้า ในรายการ Mnet's K-Pop การโชว์ความสามารถเพื่ออยู่รอดในกลุ่มเกิร์ลกรุ๊ป Produce 101 และการที่จะได้เป็นสมาชิกเกิร์ลกรุ๊ป ไอโอไอ และเธอมีบทบาทใน Poetry Story, "Kang Deok-soon's Love History", and "Best Chicken".
ประวัติ.
คิม โซฮเย เกิดในกรุงโซล คิม โซฮเยเป็นนักเล่นวอลเลย์บอลในชั้นมัธยมต้น และได้รับรางวัลแห่งชาติ คิม โซฮเย จบการศึกษาจากโรงเรียนมัธยมหญิงคยองกี 
ผลงานการแสดง.
ภาพยนตร์
ละครโทรทัศน์
วาไรตี้โชว์
ฟุตบอลนิวซีแลนด์

ฟุตบอลนิวซีแลนด์  เป็นสมาคมฟุตบอลในประเทศนิวซีแลนด์ ดูแลการแข่งขันฟุตบอลลีก นิวซีแลนด์ฟุตบอลแชมเปียนชิป รวมถึงฟุตบอลทีมชาตินิวซีแลนด์ ก่อตั้งเมื่อปี ค.ศ. 1891 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1948 และเข้าร่วมกับสมาพันธ์ฟุตบอลโอเชียเนีย เมื่อปี ค.ศ. 1966
วาร์ซิตี (กลุ่มดนตรี)

วาร์ซิตี้ (อังกฤษ:VARSITY;ฮันกึล:바시티) เป็นกลุ่มบอยแบนด์สัญชาติเกาหลีใต้-จีน ประกอบด้วยสมาชิก 12 คน ได้แก่สมาชิกชาวเกาหลีใต้ 7 คนคือ คิดส์, จุนอู, ซีวอล, ซึงโบ, ริโฮ, ยุนโฮ และ ดาวอน และสมาชิกชาวจีน 5 คนคือ เดมอน, ซิน, แจบิน, แอนโทนี และ แมนนี เปิดตัวครั้งแรกในวันที่ 3 มกราคม 2017 กับซิงเกิ้ล "U R My Only One" ภายใต้สังกัด Global K Center ของเกาหลีใต้ ต่อมาปลายปี 2017 พวกเขาได้ลงนามภายใต้สังกัด Jungle Entertainment และตั้งแต่เดือนกันยายน 2018 สมาชิกชาวจีน จะดำเนินกิจกรรมภายใต้สังกัด Hi Media และจะโปรโมตในประเทศจีน ขณะที่สมาชิกชาวเกาหลีใต้ จะดำเนินกิจกรรมกับ Jungle Ent และจะโปรโมตในประเทศเกาหลีใต้
โยคินี

โยคินี  หมายถึง นักพรตหญิงผู้ปฏิบัติโยคะ (ชายเรียกว่าโยคี)[] 
ประวัติ.
นักพรตหญิงปรากฏในศาสนาฮินดูหรือวัชรยานและศาสนาเชน โดยปฏิบัติโยคะเช่นเดียวบุรุษ (โยคี) และเริ่มต้นในอายธรรมอินเดียโบราณ
โยคินีในลัทธิศักติและตันตระ.
โบสถ์พราหมณ์อุทิศแก่หกสิบสี่โยคินีในนิกายศักติและตันตระ.
มีโบสถ์พราหมณ์หลายแห่งในอินเดียที่อุทิศแก่เทวีหกสิบสี่โยคินีในคติฮินดู ที่มีชื่อเสียงคือเจาสฐโยคินีมนเทียร  รัฐโอฑิศา ซึ่งปรากฏสมบูรณ์ที่สุดปรากฏมีรายนามดังนี้
โยคินีในคติพุทธศาสนาวัชรยานและทิเบต.
ฑากิณีในศาสนาพุทธแบบทิเบตที่สำคัญมีแปดองค์โดยเป็นเทวีบริวารของเหวัชระและมีหน้าที่รักษาทิศทั้งแปดด้วย
สัปตสินธุ

สัปตสินธุ ("แม่น้ำทั้งเจ็ด" :)เป็นแม่น้ำสำคัญในประเทศอินเดียแต่โบราณมามีทั้งหมดเจ็ดสาย ซึ่งมีผลต่อประเพณีและวัฒนธรรมในศาสนาฮินดูโดยเริ่มมีกล่าวถึงเป็นครั้งแรกในพระเวทของอารยธรรมอินเดียและได้รับการนับถือและสักการะบูชาในฐานะเทวีแห่งสายน้ำ.
มิเชลล์ วอเตอร์สัน

มิเชลล์ วอเตอร์สัน  เกิดวันที่ 6 มกราคม ค.ศ. 1986 นักต่อสู้แบบผสม และนักแสดงในบางโอกาส
มิเชลล์ ได้เกิดและเติบโตที่ โคโลราโด สหรัฐอเมริกา เมื่อปี 1986 ก่อนจะก้าวเข้าสู่วงการนางแบบเมื่อปี 2004 ขณะที่มีอายุได้ 18 ปี อย่างไรก็ดี เธอมีพื้นฐานด้านการต่อสู้มาตั้งแต่เด็กๆ
ในปี 2015 เธอได้เซ็นสัญญากับ UFC โดยเปิดตัวด้วยการเอาชนะ Angela Magaña เมื่อวันที่ 12 กรกฎาคม 2015 ด้วยการทำ Submission ในยกที่ 3 ในรายการ The Ultimate Fighter 21 Finale
ชีวิตส่วนตัว.
คู่สมรส: โจชัว โกเมซ
พระวสุธารา

พระแม่วสุธารา เป็นพระโพธิสัตว์แห่งความมั่งคั่งและความอุดมสมบูรณ์ในคติพระพุทธศาสนามหายาน, วัชรยาน, พุทธแบบจีน, พุทธแบบญี่ปุ่น และเป็นหนึ่งหนึ่งในคณะเทพธรรมบาลของพุทธศาสนาแบบจีน
วสุธารา มีความหมายในภาษาสันสกฤตว่า "สายธารแห่งอัญมณี" เป็นเทพีแห่งความมั่งคั่ง ความเจริญรุ่งเรือง และความอุดมสมบูรณ์ ทางพุทธศาสนา ความเลื่อมใสของพระนางถึงจุดสูงสุดในประเทศเนปาล ซึ่งพระนางมีผู้ติดตามอย่างเหนียวแน่นในหมู่ชาวพุทธชาวนวร์แห่งหุบเขากาฐมาณฑุ และด้วยเหตุนี้เองพระนางจึงเป็นบุคคลสำคัญในพุทธศาสนานิกายนววาร์ พระนางเป็นหนึ่งในเทพีที่ได้รับความนิยมมากที่สุดในหลายประเทศที่นับถือศาสนาพุทธ
คิชโชเต็ง

คิชโชเต็ง เป็นพระโพธิสัตว์แห่งความมั่งคั่งและความอุดมสมบูรณ์ในคติพระพุทธศาสนามหายาน, วัชรยาน, พุทธแบบจีน, พุทธแบบญี่ปุ่นและเป็นหนึ่งหนึ่งในคณะเทพธรรมบาลของพุทธศาสนาแบบจีน เป็นเทพองค์เดียวกับพระลักษมีในในศาสนาฮินดู
ตระกูลคิมแห่งอันดง

ตระกูลคิมแห่งอันดง (เกาหลี: ; ฮันจา: ) หนึ่งในตระกูลที่โด่งดังที่สุดในประวัติศาสตร์เกาหลี ซึ่งแบ่งออกเป็น 2 ตระกูล พวกเขาโดดเด่นจากการเป็นตระกูล ยังบัน หรือตระกูลของบัณฑิตระหว่าง ราชวงศ์โชซ็อน ถิ่นฐานดั้งเดิมมาจาก อันดง จังหวัดคย็องซังเหนือ ในสมัย ราชวงศ์โครยอ ตระกูลของพวกเขาได้สร้างผู้ที่ผ่านการสอบ ควากอ หรือจอหงวนแบบเกาหลีจำนวนมาก รวมถึงราชินีแห่งเกาหลี 3 พระองค์และเหล่าพระสนมอีกจำนวนมาก ซึ่งตระกูลคิมทั้ง 2 ตระกูลมาจากตระกูลคิมแห่งคย็องจู
ประเภท.
ตระกูลคิมแห่งอันดง (เก่า).
ตระกูลคิมแห่งอันดงเก่าก่อตั้งระหว่างยุคราชวงศ์โครยอโดยพระราชนัดดาของ พระเจ้าคยองซุน พระราชาองค์สุดท้ายแห่ง ชิลลา ซุกซึง ใน พ.ศ. 2543 มีจำนวนผู้คนในตระกูลคิมแห่งอันดงเก่าประมาณ 425,000 คน
ตระกูลคิมแห่งอันดง (ใหม่).
ตระกูลคิมแห่งอันดงใหม่พำนักใน กรุงโซล และก้าวขึ้นมาสร้างความต่อรองครั้งใหญ่ รวมถึงการสมรสกับพระราชวงศ์ ใน พ.ศ. 2543 มีผู้คนในตระกูลคิมแห่งอันดงใหม่ประมาณ 48,000 คน
เทโอดอร์ ฮ็อฟมัน (พลเรือเอก)

เทโอดอร์ ฮ็อฟมัน (27 กุมภาพันธ์ พ.ศ. 2478 – 1 พฤศจิกายน พ.ศ. 2561) เป็นพลเรือเอกเยอรมันตะวันออกผู้ทำหน้าที่เป็นผู้บัญชาการกองทัพเรือของประชาชน (ฟ็อลคส์มารีเนอ) และเป็นรัฐมนตรีว่าการกระทรวงกลาโหมและผู้บัญชาการกองทัพประชาชนแห่งชาติคนสุดท้ายของเยอรมนีตะวันออก
ชีวิตในวัยเด็ก.
ฮอฟมันน์ ทำงานตั้งแต่ปี 1949 ถึง 1951 ในด้านการเกษตร ตั้งแต่ปี พ.ศ. 2494 ถึง พ.ศ. 2495 ฮอฟฟ์มันน์เป็นผู้นำผู้บุกเบิกใน เยาวชนเยอรมันอิสระในเขตวิสมาร์ (FDJ)
อาชีพทหาร.
ในปี 1952 ฮอฟฟ์มานน์ได้เป็นกะลาสีเรือในตำรวจทะเล (Seepolizei) ซึ่งต่อมาได้กลายเป็นกองทัพเรือประชาชนเยอรมันตะวันออก (Volksmarine) เขาเข้าเรียนที่โรงเรียนนายทหารตำรวจประชาชนที่ชตราลซุนด์และเข้าร่วมพรรคเอกภาพสังคมนิยมเยอรมนี ในปี พ.ศ. 2499ตั้งแต่ปี พ.ศ. 2503 ถึง พ.ศ. 2506 เขาเข้าเรียนที่โรงเรียนสงครามนาวีโซเวียตใน เลนินกราด และได้รับประกาศนียบัตรสาขาวิทยาศาสตร์การทหารซึ่งต่อมาเขาเคยดำรงตำแหน่งนี้ ตำแหน่งอาวุโสต่างๆ ในกองเรือที่ 6 กองทัพเรือ ตั้งแต่ปี พ.ศ. 2514 ถึง พ.ศ. 2517 เขาเป็นหัวหน้ากองเรือที่ 6 โดยมียศกัปตันเรือฟริเกต ต่อมาเขาได้เป็นรองเสนาธิการฝ่ายปฏิบัติการในกองบัญชาการกองทัพเรือ ในปี พ.ศ. 2528 เขาได้รับแต่งตั้งให้เป็นรองผู้บัญชาการกองทัพเรือและเสนาธิการ พ.ศ. 2530 ได้รับแต่งตั้งให้เป็นผู้บัญชาการกองทัพเรือ (ซึ่งเป็นรัฐมนตรีช่วยว่าการกระทรวงกลาโหมด้วย) ในตำแหน่งรองพลเรือเอก (สองดาว)
เขาได้รับการเลื่อนตำแหน่งเป็นพลเรือเอก (สามดาว) และเข้ามาแทนที่ไฮนซ์ เคสเลอร์ในตำแหน่งรัฐมนตรีกลาโหมและหัวหน้ากองทัพประชาชนแห่งชาติ โดยดำรงตำแหน่งตั้งแต่วันที่ 18 พฤศจิกายน พ.ศ. 2532 ถึง 23 เมษายน พ.ศ. 2533 หลังจากการคัดเลือกครั้งแรก ฮอฟฟ์มานน์ได้รับแจ้งจากรัฐมนตรีกลาโหมที่พ้นตำแหน่ง (พลเอกไฮนซ์ เคสเลอร์) ว่าเขาจะได้รับการเลื่อนตำแหน่งเป็นนายพลโอเบอร์สต์ (พันเอก) ในกองทัพ; อย่างไรก็ตาม ฮอฟฟ์มันน์ปฏิเสธที่จะเปลี่ยนบริการ และได้รับการอนุมัติจากเอก็อน เคร็นทซ์ (ผู้สืบทอดตำแหน่งต่อจาก เอริช ฮ็อนเน็คเคอร์) ให้ยังคงเป็นพลเรือเอกทางเรือ หลังการเลือกตั้งโดยเสรีในปี พ.ศ. 2533 เขาประสบความสำเร็จในกระทรวงโดยนักการเมือง CDU ไรเนอร์ เอพเพลมันน์ (ปัจจุบันเรียกว่ารัฐมนตรีกระทรวงการลดอาวุธและกลาโหม) แต่ยังคงเป็นผู้บัญชาการกองทัพประชาชนแห่งชาติจนกระทั่งยุบและรวมเข้ากับบุนเดิสแวร์
ชีวิตส่วนตัว.
ฮอฟฟ์มันน์แต่งงานกับเฮลกา ควาโลในเดือนตุลาคม พ.ศ. 2500 และมีบุตรชายสองคน ได้แก่ นอร์เบิร์ต (เกิดในปี พ.ศ. 2501) และเรเน่ (เกิดในปี พ.ศ. 2508) ฮอฟฟ์มันน์เสียชีวิตเมื่อวันที่ 1 พฤศจิกายน 2018 ขณะอายุ 83 ปี
ไฮนทซ์ ฮ็อฟมัน

ไฮนทซ์ ฮ็อฟมัน (28 พฤศจิกายน พ.ศ. 2453 – 2 ธันวาคม พ.ศ. 2528) เป็นรัฐมนตรีว่าการกระทรวงกลาโหมแห่งชาติในสภารัฐมนตรีของสาธารณรัฐประชาธิปไตยเยอรมันและตั้งแต่วันที่ 2 ตุลาคม พ.ศ. 2516 สมาชิกโปลิตบูโรของคณะกรรมการกลางของพรรคเอกภาพสังคมนิยมเยอรมนี
ดรากอนรันเนอร์

ดรากอนรันเนอร์  เป็นหุ่นยนต์ทหารที่สร้างขึ้นเพื่อการต่อสู้ในเมือง ที่มีน้ำหนัก 20 ปอนด์ ซึ่งเบาพอที่จะถือและโยนได้ โครงการเดิมได้รับทุนจากห้องปฏิบัติการต่อสู้สงครามนาวิกโยธินร่วมกับมหาวิทยาลัยคาร์เนกีเมลลอน มันได้รับการออกแบบที่มหาวิทยาลัยคาร์เนกีเมลลอนในขณะที่อิเล็กทรอนิกส์และเปลือกเทอร์โมพลาสติกได้รับการพัฒนาและประดิษฐ์โดยออโตมาติกา อิงค์ การพัฒนาในช่วงต้นได้ดำเนินการโดยห้องปฏิบัติการวิจัยของกองทัพเรือสหรัฐ ซึ่งรวมถึงการออกแบบเบื้องต้น, การผลิต และการทดสอบภาคสนาม
หุ่นยนต์มีสี่ล้อ ยาว 15 นิ้ว (38 ซม.) กว้างน้อยกว่าเท้า และสูง 5 นิ้ว (13 ซม.) หุ่นยนต์มีความทนทานมาก และสามารถโยนข้ามรั้ว, ขึ้นหรือลงบันได จากยานพาหนะที่เคลื่อนที่ด้วยความเร็ว 45 ไมล์ต่อชั่วโมง (70 กม./ชม.) หรือแม้กระทั่งจากหน้าต่างชั้นสาม มันไม่สำคัญว่ามันจะตกลงมาอย่างไรเพราะไม่มีด้านใดหงายขึ้น อย่างไรก็ตาม มันไม่ได้ออกแบบมาเพื่อขับขึ้นหรือลงบันไดด้วยตัวเอง ดรากอนรันเนอร์ได้รับการออกแบบมาเพื่อให้สามารถพกพาขึ้นบันไดได้
การใช้.
ดรากอนรันเนอร์ได้รับการออกแบบมาสำหรับพื้นที่ที่อันตรายเกินไปหรือไม่สามารถเข้าถึงได้โดยทหารที่เป็นมนุษย์ โดยเฉพาะอย่างยิ่งพื้นที่สิ่งปลูกสร้าง กล้องตะแคงที่ติดตั้งด้านหน้าของดรากอนรันเนอร์เอื้ออำนวยฟีดวิดีโอที่ส่งกลับไปยังตัวควบคุมหลักโดยโมเด็มไร้สาย มันช่วยให้ทหารมองเห็นมุมและสิ่งกีดขวางอื่น ๆ ที่ขัดขวางไม่ให้พวกเขาเห็นศัตรูที่ซ่อนอยู่
ดรากอนรันเนอร์สามารถปฏิบัติการได้ในสามโหมดที่ต่างกัน:
มีการปรับเปลี่ยนรวมถึงครีบที่ช่วยให้สามารถปีนบันได รวมถึงดอกยางที่ทหารสามารถใช้งานได้อย่างรวดเร็วและง่ายดายในสนามโดยไม่ต้องใช้เครื่องมือใด ๆ
ในเดือนมกราคม ค.ศ. 2010 ภายใต้สัญญามูลค่า 12 ล้านปอนด์กับคิเนติก สหราชอาณาจักร ดรากอนรันเนอร์ราว 100 คันได้รับคำสั่งจากกองทัพบกสหราชอาณาจักรให้ปรับปรุงความสามารถด้านการกำจัดระเบิดในการค้นหาและยับยั้งฤทธิ์ของระเบิดแสวงเครื่องในแนวรบที่ประเทศอัฟกานิสถาน การใช้งานครั้งแรกได้พิสูจน์แล้วว่าคุ้มค่าสำหรับภัยคุกคามจากระเบิดข้างถนน
มันเฟรท แกร์ลัค

มันเฟรท แกร์ลัค  เป็นนักนิติศาสตร์และนักการเมืองเยอรมัน (พรรคเสรีประชาธิปไตยเยอรมนี) เขาทำหน้าที่เป็นประธานสภาแห่งรัฐและประมุขแห่งรัฐเยอรมนีตะวันออกตั้งแต่ 6 ธันวาคม พ.ศ. 2532 ถึง 5 เมษายน พ.ศ. 2533
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ซาบีเนอ แบร์คมัน-โพล

แพทย์หญิง ดร. ซาบีเนอ แบร์คมัน-โพล (สกุลเดิม: Schulz) เป็นแพทย์และนักการเมืองชาวเยอรมัน นางเป็นสมาชิกสหภาพประชาธิปไตยคริสเตียนแห่งเยอรมนี และดำรงตำแหน่งประธานหอประชาชนของประเทศเยอรมนีตะวันออกหลังจากการเลือกตั้งทั่วไปในเดือนมีนาคม 1990 ซึ่งเป็นการเลือกตั้งอย่างเปิดกว้างครั้งแรกในประเทศเยอรมนีตะวันออก ซึ่งเคยอยู่ใต้ระบอบคอมมิวนิสต์
ประวัติ.
ซาบีเนอ แบร์คมัน-โพล มีชื่อเกิดคือ ซาบีเนอ ซูลทซ์ (Sabine Schulz) เกิดที่เมืองไอเซอนัค ประเทศเยอรมนีในปี 1946 หนึ่งปีหลังสิ้นสุดสงครามโลกครั้งที่สอง หลังจบการศึกษาระดับมัธยมในปี 1964 นางไม่ได้เข้าเรียนมหาวิทยาลัย แต่เข้าศึกษาหลักสูตรฝึกหัดเป็นเวลาสองปีที่สถาบันนิติเวชศาสตร์ของมหาวิทยาลัยฮุมบ็อลท์แห่งเบอร์ลิน ต่อมาในปี 1966 เธอจึงเข้าเรียนแพทย์ศาสตร์บัณฑิตและจบการศึกษาในปี 1972 เธอศึกษาต่อจนเป็นแพทย์เฉพาะทางโรคปอดและได้รับปริญญาเอกในปี 1980 เธอเข้าร่วมพรรคสหภาพประชาธิปไตยคริสเตียนในปี 1981
5 เมษายน 1990 ซาบีเนอซึ่งเป็นนักการเมืองที่แทบไม่มีใครรู้จัก ได้รับเลือกจากที่ประชุมหอประชาชนให้ดำรงตำแหน่งประธานหอประชาชน ทั้งที่ตัวเธอเองไม่อยากรับตำแหน่งดังกล่าวเลย ซึ่งในวันเดียวกับที่นางเข้ารับตำแหน่งประธานหอประชาชน ที่ประชุมหอประชาชนก็มีมติให้ยุบเลิกสภาแห่งรัฐ (Staatsrat) อันเป็นคณะรัฏฐาธิปัตย์ของประเทศ ส่งผลให้นางซาบีเนอกลายเป็นรักษาการประมุขแห่งรัฐอีกตำแหน่งหนึ่ง นางจึงเป็นประมุขแห่งรัฐชาวเยอรมันคนแรกที่เป็นผู้หญิง และเป็นประมุขแห่งรัฐคนสุดท้ายของประเทศเยอรมนีตะวันออก 
23 สิงหาคม 1990 ซาบีเนอเป็นผู้ประกาศการรวมประเทศเยอรมนี ความว่า "หอประชาชนประกาศการภาคยานุวัติของสาธารณรัฐประชาธิปไตยเยอรมนี เข้าสู่ขอบเขตแห่งกฎหมายพื้นฐานสำหรับสหพันธ์สาธารณรัฐเยอรมนี ตามมาตรา 23 แห่งกฎหมายพื้นฐาน พร้อมให้มีผลบังคับใช้ตั้งแต่ 3 ตุลาคม 1990" ซึ่งภายหลังการรวมประเทศ นางได้เป็นสมาชิกของสภาสหพันธ์ (Bundestag) และได้เป็นรัฐมนตรีว่าการกิจการพิเศษ ภายใต้นายกรัฐมนตรีเฮ็ลมูท โคล นางเป็นสมาชิกสภาสหพันธ์จนถึงปี 2002 แล้วก็วางมือทางการเมือง และดำรงตำแหน่งประธานกาชาดเบอร์ลินระหว่างปี 2003 ถึงปี 2012 และยังได้รับแต่งตั้งเป็นนายกกิตติมศักดิ์สภากาชาดเยอรมัน
ซีอาเมซิชเชอวัคท์พาราเดอ

ซีอาเมซิชเชอวัคท์พาราเดอ  เป็นเพลงมาร์ชเยอรมัน บรรเลงโดยเพาล์ ลิงเคอ (Paul Lincke) ณ พระราชวังวิลเฮ็ลมส์เฮอเออ  เมืองคัสเซิล จักรวรรดิเยอรมัน เพื่อถวายพระเกียรติแด่พระบาทสมเด็จพระจุลจอมเกล้าเจ้าอยู่หัว ใน ค.ศ. 1908 และได้รับพระราชทานชื่อเพลงโดยจักรพรรดิวิลเฮ็ล์มที่ 2 เพลงนี้มีท่วงทำนองบรรยายภาพการเดินแถวของทหาร โดยมีดนตรีบรรเลงนำไปข้างหน้า เมื่อขบวนเดินใกล้เข้ามาเพลงจะเริ่มดังขึ้น และเมื่อขบวนเดินลับไปเพลงจะค่อย ๆ เบาลง
สถานีรถไฟชินยามางูจิ

สถานีรถไฟชินยามางูจิ (; : ชินยามางูจิ-เอกิ) เป็นสถานีรถไฟในเมืองยามางูจิ จังหวัดยามางูจิ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) เป็นสถานีจอดของสายซันโยชิงกันเซ็งและสายหลักซันโย
มาร์คุส ว็อล์ฟ

มาร์คุส โยฮันเนิส "มีชา" ว็อล์ฟ (19 มกราคม ค.ศ. 1923 – 9 พฤศจิกายน ค.ศ. 2006) เป็นหัวหน้าหน่วยอำนวยการหลักเพื่อจารกรรม  ซึ่งเป็นแผนกข่าวกรองต่างประเทศของกระทรวงความมั่นคงแห่งรัฐเยอรมนีตะวันออก (ชตาซี) ว็อล์ฟอยู่ในตำแหน่งหมายเลขสองของชตาซีเป็นเวลา 34 ปี เขามักถูกมองว่าเป็นหนึ่งในหัวหน้าสายลับที่มีชื่อเสียงมากสุดในช่วงสงครามเย็น ในโลกตะวันตกเขาเป็นที่รู้จักในนาม "ชายไร้หน้า" เนื่องจากความปราดเปรียวของเขา
1984 (โฆษณา)

1984 เป็นโฆษณาโทรทัศน์ซึ่งเปิดตัวแมคอินทอช คอมพิวเตอร์ส่วนบุคคลซึ่งจำหน่ายโดยบริษัทแอปเปิล ซึ่งมีเค้าโครงมาจากนวนิยายเรื่อง “"หนึ่ง-เก้า-แปด-สี่"” ของจอร์จ ออร์เวลล์ โดยมีริดลีย์ สกอตต์เป็นผู้กำกับการสร้าง โดยโฆษณาชุดนี้ออกอากาศครั้งแรกในรัฐไอดาโฮทางสถานีโทรทัศน์เคเอ็มวีทีเมื่อวันที่ 31 ธันวาคม พ.ศ. 2526 และได้ออกอากาศทั่วสหรัฐอเมริกาในช่วงพักที่ 3 ของการถ่ายทอดการแข่งขันซูเปอร์โบวล์ครั้งที่ 18 ทางซีบีเอส เมื่อวันที่ 22 มกราคม พ.ศ. 2527
เนื้อเรื่อง.
เรื่องราวในโฆษณาเริ่มต้นด้วยกองทัพมนุษย์ที่แต่งตัวเหมือนกัน เดินเข้าห้องประชุมอย่างพร้อมเพรียงกัน และนั่งฟังพี่เบิ้ม (แสดงโดย เดวิด แกรแฮม) พูดอยู่บนจอใหญ่ในห้องประชุม ก่อนที่จะมีนักวิ่งผู้หญิงคนหนึ่ง สวมเสื้อกล้ามสีขาวที่มีลายภาพวาดเครื่องแมคอินทอชและสวมกางเกงสีแดง วิ่งถือค้อนเข้ามาในห้องประชุม โดยมีตำรวจสี่คนวิ่งไล่ตามผู้หญิงคนดังกล่าว แล้วเขวี้ยงค้อนไปทำลายจอที่อยู่ในห้องประชุม ทำให้ผู้คนที่นั่งฟังอยู่ถึงกับตกตะลึง
ตอนสุดท้ายมีเสียงประกาศพร้อมกับข้อความเขียนว่า “ในวันที่ 24 มกราคมนี้ แอปเปิลคอมพิวเตอร์จะเปิดตัวแมคอินทอช แล้วคุณจะรู้ว่าทำไม 1984 (พ.ศ. 2527) จะไม่เป็นเหมือน ‘1984 (หนึ่ง-เก้า-แปด-สี่)’” แล้วจบลงด้วยตราสัญลักษณ์ของแอปเปิลซึ่งเป็นสีรุ้งอยู่บนพื้นหลังสีดำ
เลมมิงส์ (โฆษณา)

เลมมิงส์  เป็นโฆษณาโทรทัศน์ซึ่งเปิดตัวแมคอินทอชออฟฟิศ คอมพิวเตอร์รุ่นหนึ่งของบริษัทแอปเปิล ในสหรัฐอเมริกา โดยออกอากาศระหว่างการแข่งขันซูเปอร์โบวล์เมื่อปี พ.ศ. 2528 ปีเดียวหลังจากที่แมคอินทอชรุ่นแรกเปิดตัวเมื่อปี พ.ศ. 2527 โฆษณาชุดนี้ไม่ประสบความสำเร็จมากนักเนื่องจากถูกมองว่าดูถูกลูกค้าซึ่งเป็นนักธุรกิจที่มีศักยภาพ
โฆษณานี้มีเค้าโครงมาจากตำนานพื้นบ้านที่กล่าวว่าหนูเลมมิงมักฆ่าตัวตายเป็นหมู่เป็นระยะ ๆ โดยในโฆษณาเริ่มด้วยเพลง"ฮี-โฮ"ซึ่งมีทำนองที่ให้ความรู้สึกหดหู่ และมีภาพนักธุรกิจโพกผ้าปิดตาเดินเรียงกันเป็นแถวยาวบนหน้าผาที่มีฝุ่นตลบ และค่อย ๆ กระโดดจากหน้าผาฆ่าตัวตายทีละคน สุดท้ายมีเสียงประกาศว่าจะวางขายแมคอินทอชออฟฟิศ จากนั้นนักธุรกิจคนหนึ่งเดินมาถึงปลายหน้าผา และเปิดผ้าปิดตา จากนั้นปรากฏภาพนักธุรกิจอีกกลุ่มหนึ่งโพกผ้าปิดตาเดินเรียงกันเป็นแถวยาว ก่อนที่จะมีเสียงประกาศว่า “คุณจะลองพิสูจน์ด้วยตัวคุณเอง หรือจะดำเนินธุรกิจของคุณต่อไปตามปกติ”
สหพันธ์ฟุตบอลแคเมอรูน

สหพันธ์ฟุตบอลแคเมอรูน  เป็นสมาคมฟุตบอลในประเทศแคเมอรูน ดูแลการแข่งขันฟุตบอลลีก อีลิทวัน รวมถึงฟุตบอลทีมชาติแคเมอรูน ก่อตั้งเมื่อปี ค.ศ. 1959 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1962 และเข้าร่วมกับสมาพันธ์ฟุตบอลแอฟริกา เมื่อปี ค.ศ. 1963
ฮาร์รี ลัฟแร็ยเซิน

ฮาร์รี ลัฟแร็ยเซิน (14 มีนาคม ค.ศ. 1997 —) เป็นนักกีฬาจักรยานลู่ชาวดัตช์
ประวัติ.
ลัฟแร็ยเซินเริ่มปั่นจักรยานตอนอายุหกขวบ โดยก่อนที่เขาจะมาปั่นจักรยานประเภทลู่ เขาได้ปั่นจักรยานบีเอ็มเอ็กซ์มาก่อน ซึ่งเขาเป็นแชมป์เยาวชนเนเธอร์แลนด์และแชมป์เยาวชนยุโรป หลังจากที่เขามีอาการบาดเจ็บที่ไหล่อย่างรุนแรงทำให้เขาไม่สามารถปั่นจักรยานบีเอ็มเอ็กซ์จึงทำให้เขาเปลี่ยนไปปั่นจักรยานประเภทลู่แทน
ในปี ค.ศ. 2016 ลัฟแร็ยเซินได้ปรากฏตัวในระดับนานาชาติครั้งแรกในการแข่งขันจักรยานลู่ชิงแชมป์ยุโรป 2016 ที่ แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้ร่วมแข่งขันในประเภทสปรินต์บุคคลและทีมสปรินต์ ซึ่งเขาทำผลงานได้เป็นอันดับ 9 ในประเภททีมสปรินต์ และอันดับ 19 ในประเภทสปรินต์บุคคลจึงทำให้เขาไม่ผ่านการคัดเลือก
ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทสปรินต์บุคคล และทีมสปรินต์ร่วมกับเจฟฟรีย์ โฮกลันด์และมัตไตส์ บืชลี ต่อมาในเดือนกรกฎาคมของปีเดียวกันเขาได้เข้าแข่งขันจักรยานลู่เยาวชนชิงแชมป์ยุโรป 2017 ที่ ซังกายูช ประเทศโปรตุเกส เขาได้รับรางวัลเหรียญเงินในสปรินต์บุคคล และในเดือนตุลาคมในการแข่งขันจักรยานลู่ชิงแชมป์ยุโรป 2017 ที่ เบอร์ลิน ประเทศเยอรมนี เขาได้รับรางวัลเหรียญเงินจากการแข่งขันประเภททีมสปรินต์ร่วมกับเจฟฟรีย์ โฮกลันด์และมัตไตส์ บืชลี
ในปี ค.ศ. 2018 ในการแข่งขันจักรยานลู่ชิงแชมป์โลก 2018 ที่ อาเพลโดร์น ประเทศเนเธอร์แลนด์ ลัฟแร็ยเซินได้เป็นผู้มีส่วนสำคัญในการพาทีมชาติเนเธอร์แลนด์ในการคว้าแชมป์ประเภททีมสปรินต์ ซึ่งในรอบชิงชนะเลิศเขาได้ปั่นร่วมกับนิลส์ วันต์ ฮุนแดร์ดาลและเจฟฟรีย์ โฮกลันด์ และเป็นครั้งแรกในประวัติศาสตร์ที่ทีมชาติเนเธอร์แลนด์ได้รับเสื้อสีรุ้ง ต่อมาในปีเดียวกันเขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองแดงในประเภทสปรินต์บุคคลจากการแข่งขันจักรยานลู่เยาวชนชิงแชมป์ยุโรป 2018 ที่ กลาสโกว์ ประเทศสกอตแลนด์ ในช่วงปลายปีทีมสปรินต์ของเขาได้รับเลือกให้เป็นทีมกีฬาแห่งปีของประเทศเนเธอร์แลนด์
ในปี ค.ศ. 2019 ลัฟแร็ยเซินได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองในประเภทสปรินต์บุคคลจากการแข่งขันจักรยานลู่ชิงแชมป์โลก 2019 ที่ ปรุชกุฟ ประเทศโปแลนด์ ต่อมาในเดือนมิถุนายนเขาได้เข้าแข่งขันยูโรเปียนเกมส์ 2019 ในมินสค์ ประเทศเบลารุส เขาได้รับรางวัลเหรียญทองในประเภทเครินบุคคล และในประเภททีมสปรินต์ซึ่งในรอบชิงชนะเลิศเขาได้ปั่นร่วมกับเจฟฟรีย์ โฮกลันด์และโรย ฟัน แด็น แบร์ก โดยทำเวลาได้ 42.385 วินาที หลังจากนั้นเขาได้รับเหรียญเงินในประเภทสปรินต์บุคคลโดยได้พ่ายให้กับเจฟฟรีย์ โฮกลันด์เพื่อนร่วมชาติ และในเดือนตุลาคมของปีเดียวกัน เขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก ที่เวลา 42.151 วินาที และได้เหรียญทองในประเภทเครินบุคคลจากการแข่งขันจักรยานลู่ชิงแชมป์ยุโรป 2019 ที่ อาเพลโดร์น ประเทศเนเธอร์แลนด์
ปลดหนี้

ปลดหนี้ เป็นรายการเกมโชว์ที่มีจุดเด่นของรายการคือเปิดโอกาสให้ผู้ที่มีหนี้สินได้มีส่วนร่วมในรายการเพื่อให้สามารถปลดหนี้และสามารถประกอบอาชีพหาเลี้ยงครอบครัวได้ โดยรายการนี้ออกอากาศทางช่อง 7 เอชดี โดยออกอากาศทุกวันเสาร์ เวลา 15:30 - 16:15 น. (เดิมออกอากาศเวลา 14:45 น.) โดยรายการเริ่มออกอากาศครั้งแรกในวันที่ 3 กุมภาพันธ์ พ.ศ. 2544
ตั้งแต่เดือนตุลาคม พ.ศ. 2557 ได้ทำการย้ายเวลาใหม่เป็นวันอาทิตย์ เวลา 16:30 น. เริ่ม 26 ตุลาคม พ.ศ. 2557 วันเดิม เวลาใหม่ 14.45 น. เริ่ม 22 พฤษภาคม พ.ศ. 2559 - 16 กรกฎาคม พ.ศ. 2559 วันเดิม เวลาใหม่ 16:15 น. เริ่ม 24 กรกฎาคม พ.ศ. 2559 - 25 กันยายน พ.ศ. 2559 และ เลื่อนเวลาออกอากาศไปเป็นเวลา 16:20 - 17:05 น. เริ่ม 2 ตุลาคม พ.ศ. 2559
ตั้งแต่วันที่ 20 มกราคม พ.ศ. 2562 ได้เปลี่ยนชื่อรายการเป็น ปลดหนี้มหาชน และได้ขยายความช่วยเหลือไปสู่ผู้ที่ทำความดีแต่ขาดแคลนทุนทรัพย์ แต่ยังคงออกอากาศในเวลาเดิม ก่อนจะย้ายวันและเวลาออกอากาศอีกครั้ง โดยย้ายกลับไปเป็นวันเสาร์ เวลา 16:00 น. ตั้งแต่เดือนมีนาคม พ.ศ. 2562 เป็นต้นมาจนถึงสิ้นเดือนมิถุนายน พ.ศ. 2562 ได้เปลี่ยนชื่อรายการเป็น ปลดหนี้พลิกชีวิต ตั้งแต่วันที่ 1 กรกฎาคม พ.ศ. 2562 เพิ่มวันออกอากาศเป็นวันจันทร์-อังคาร เวลา 17:15 น. เป็นต้นมาจนถึงวันที่ 9 มีนาคม พ.ศ. 2564 ต่อมาเปลี่ยนเวลาใหม่ 15:45 น. ตั้งแต่วันที่ 15 มีนาคม - 31 สิงหาคม พ.ศ. 2564 เปลี่ยนเวลาเป็นทุกวันศุกร์ 16:45 น. ตั้งแต่วันที่ 3 กันยายน พ.ศ. 2564 - 24 มิถุนายน พ.ศ. 2565 และล่าสุดเปลี่ยนวันเวลาเป็นทุกวันเสาร์ 15:30 น. ตั้งแต่วันที่ 2 กรกฎาคม พ.ศ. 2565 และตั้งแต่วันที่ 6 สิงหาคม พ.ศ. 2565 ได้เปลี่ยนชื่อรายการเป็น ปลดหนี้ร้องแลกหนี้ และปรับรูปแบบเป็นการแข่งขันร้องเพลงมา จนกระทั่งวันที่ 22 ตุลาคม พ.ศ. 2565 ได้ยุติการออกอากาศรายการปลดหนี้ หลังออกอากาศมาอย่างยาวนานถึง 21 ปี ได้นำรายการใหม่ ดวลเพลงดัง แชมป์ชนแชมป์ มาออกอากาศ
กึนเทอร์ กีโยม

กึนเทอร์ กีโยม (1 กุมภาพันธ์ ค.ศ. 1927 – 10 เมษายน ค.ศ. 1995) เป็นเจ้าหน้าที่การข่าวของชตาซี (กระทรวงความมั่นคงแห่งรัฐเยอรมนีตะวันออก) ในเยอรมนีตะวันตก กีโยมกลายเป็นผู้ช่วยส่วนตัวของวิลลี บรันท์ นายกรัฐมนตรีเยอรมนีตะวันตก และทำให้รัฐบาลบรันท์ล่มสลาย
อินทูอิต

อินทูอิท  เป็นกลุ่มบอยแบนด์ชาวเกาหลีใต้ สังกัด MMO Entertainment ประกอบด้วยสมาชิก 8 คนคือ จีอัน, ยอนแท, อินโฮ, ฮยอนอุค, ไอแซค, อินพโย, ซองฮยอน และ จินซอบ ซึ่งก่อนหน้านี้เคยเข้าร่วมรายการของ ในปี 2016 เปิดตัวครั้งแรกเมื่อวันที่ 26 ตุลาคม 2017 โดยซิงเกิลเพลง "Amazing" ต่อมา จินซอบ ได้ยุติการทำกิจกรรมร่วมกับ IN2IT เมื่อเดือนมีนาคม 2018 ด้วยเหตุผลด้านสุขภาพ และ "ซองฮยอน" ได้ยุติการกิจกรรมกับวง เมื่อช่วงกันยายน 2019 ด้วยปัญหาส่วนตัว
คิดให้แตกต่าง

คิดให้แตกต่าง  เป็นสโลแกนที่ใช้โดยบริษัทแอปเปิลตั้งแต่ปี พ.ศ. 2540 จนถึงปี พ.ศ. 2545 คำขวัญนี้ถูกเผยแพร่โดยตัวแทนโฆษณาที่ชื่อทีบีดับบลิวเอ\ไชแอต\เดย์ (TBWA\Chiat\Day) ซึ่งมีสำนักงานอยู่ที่ลอสแอนเจลิส คำขวัญนี้ถูกใช้ในโฆษณาและรายการส่งเสริมการขายของผลิตภัณฑ์ต่าง ๆ ของแอปเปิล
นายท่านอยู่บนตักหรือบางทีอยู่บนหัวเรา

นายท่านอยู่บนตักหรือบางทีอยู่บนหัวเรา (; โรมาจิ: "Dōkyonin wa Hiza, Tokidoki, Atama no Ue.") เป็นซีรีส์มังงะญี่ปุ่น เขียนเรื่องโดยมินัตสึกิ วาดภาพโดยอาซุ ฟุตัตสิยะ เผยแพร่ออนไลน์ผ่านเว็บไซต์ "Comic Polaris" ของ Flex Comix ตั้งแต่เดือนมิถุนายน พ.ศ. 2558 และรวบรวมตีตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 8 มังงะมีลิขสิทธิ์ในประเทศไทยโดยสำนักพิมพ์เด๊กซ์เพรส ซีรีส์อนิเมะโทรทัศน์ดัดแปลงสร้างโดยสตูดิโอ Zero-G ออกอากาศระหว่างเดือนมกราคมถึงมีนาคม พ.ศ. 2562 
ให้เสียงโดย: 
นักเขียนนิยายแนวลึกลับอายุ 23 ปี ที่ชอบเก็บตัว ได้บังเอิญเจอกับฮารุและเก็บมาเลี้ยง 
ให้เสียงโดย: 
แมวจรจัดที่ซูบารุรับเลี้ยง 
ให้เสียงโดย: 
บรรณาธิการผู้รับผิดชอบต้นฉบับของซูบารุที่สำนักพิมพ์ 
ให้เสียงโดย: 
เพื่อนสมัยเด็กของซูบารุ 
ให้เสียงโดย: 
พนักงานที่ร้านสัตว์เลี้ยงซันนี่
ปวยเล้ง

ปวยเล้ง (ชื่อวิทยาศาสตร์: "Spinacia oleracea") เป็นพืชในวงศ์บานไม่รู้โรย มีถิ่นกำเนิดในเอเชียกลาง ลักษณะเป็นไม้ล้มลุกฤดูเดียว สูงได้ถึง 30 เซนติเมตร ใบออกเรียงสลับ รูปรีถึงใบหอก กว้าง 1-15 เซนติเมตร ยาว 2-30 เซนติเมตร ดอกสีเหลืองเขียว เส้นผ่านศูนย์กลาง 3-4 มิลลิเมตร ผลขนาด 5-10 มิลลิเมตร ภายในมีเมล็ดจำนวนมาก
อนึ่ง ปวยเล้ง (spinach) เป็นผักที่ป๊อปอายใช้กินเพิ่มพลัง ไม่ใช่ผักโขม (amaranth) อย่างที่เข้าใจกัน
คุณค่าทางอาหาร.
ปวยเล้งสดประกอบด้วยน้ำ 91%, คาร์โบไฮเดรต 4%, โปรตีน 3% และไขมันเล็กน้อย ปวยเล้ง 100 กรัมให้พลังงาน 23 แคลอรี อุดมไปด้วยวิตามินเอ, วิตามินซี, วิตามินเค, แมงกานีส, เหล็ก และแคลเซียม อย่างไรก็ตาม ควรปรุงปวยเล้งให้สุกเนื่องจากในปวยเล้งมีสารออกซาเลต ซึ่งก่อให้เกิดนิ่วและเพิ่มระดับกรดยูริกในผู้ป่วยโรคเกาต์
บรูตัส บีฟเค้ก

เอ็ดเวิร์ด แฮร์ริสัน เลสลี (Edward Harrison Leslie; เกิด 21 เมษายน ค.ศ. 1957) เป็นนักมวยปล้ำอาชีพกึ่งเกษียณอายุชาวอเมริกันที่รู้จักอย่างดีในการร่วมงานกับ World Wrestling Federation (WWF) ภายใต้นามบนสังเวียน บรูตัส "เดอะบาร์เบอร์" บีฟเค้ก (Brutus "The Barber" Beefcake) ต่อมาก็ได้ร่วมงานกับ World Championship Wrestling (WCW) ภายใต้ชื่อที่หลากหลาย
เขาได้แชมป์มาทั้งหมด 9 เส้นในตลอดอาชีพของเขาและเป็นอดีตแชมป์ WWF World Tag Team Champion ร่วมกับ Greg Valentine นอกจากนี้เขายังได้ร่วมชิงแชมป์เดี่ยวแมตช์สำคัญในศึกใหญ่ pay-per-view และทางโทรทัศน์อย่าง Starrcade 1994 เจอกับแชมป์ WCW World Heavyweight Champion ในตอนนั้นอย่าง Hulk Hogan เขายังเป็นผู้ท้าชิงแชมป์ Intercontinental Champion กับแชมป์ในตอนนั้นอย่าง The Honky Tonk Man ที่ WrestleMania IV
ในปี 2019 เขาได้รับการเสนอชื่อเข้าสู่หอเกียรติยศของ WWE Hall of Fame โดยได้รับการอัญเชิญจาก Hulk Hogan
เนื้อหาที่ดาวน์โหลดได้

เนื้อหาที่ดาวน์โหลดได้  เป็นเนื้อหาเพิ่มเติมที่สร้างเพื่อการจำหน่ายวิดีโอเกมผ่านทางอินเทอร์เน็ตโดยผู้จำหน่ายเกม ซึ่งเนื้อหาที่ดาวน์โหลดได้อาจมีหลายประเภท ตั้งแต่การเปลี่ยนชุดไปจนถึงเนื้อเรื่องใหม่ที่มีมากขึ้น คล้ายกับภาคเสริม ดังนั้นเนื้อหาที่ดาวน์โหลดได้อาจเพิ่มโหมดของเกม, วัตถุ, เลเวล, ความท้าทาย หรือคุณสมบัติอื่น ๆ ของเกมที่วางจำหน่ายแบบเสร็จสมบูรณ์แล้ว ซึ่งเป็นส่วนหนึ่งของการสร้างรายได้จากวิดีโอเกม
จปุจีสาหิบ

ชปุชีสาหิบ หรือ จปุจีซาฮิบ (Japji Sahib) เป็นบทสวดตอนเริ่มต้นในคุรุกรันตสาหิบ คัมภีร์ศักดิ์สิทธิ์สูงสุดของศาสนาซิกข์ซึ่งแต่งขึ้นโดยคุรุนานักเทพจี คุรุศาสดาคนแรกในศาสนาซิกข์ บทสวดของจัปจินั้นเริ่มต้นด้วย "มูลมนตร์" ตามด้วย 38 "เปาฑี" (1 เปาฑี = กลอน 1 บท) และปิดด้วย โศลก
เชื่อกันว่าจปุจีสาหิบนั้นเป็นงานเขียนแรกของคุรุนานัก และมีเนื้อความที่ครอบคลุมแก่นของศาสนาซิกข์ และยังเป็นคุรบานี (บทกลอนในวรรณกรรมซิกข์) ที่สำคัญที่สุดอีกด้วย และเป็นคุรบานีแรกในนิตนีม
ส่วนที่เป็นที่จดจำมากคือวาทกรรมของคุรุนานักเรื่อง "อะไรคือการเคารพบูชาที่แท้จริง" และ "อะไรคือธรรมชาติของพระเป็นเจ้า" ซึ่งในจปุจีสาหิบได้ระบุไว้ว่า ลักษณะของพระเป็นเจ้านั้นไม่สามารถอธิบายได้ และการเคารพบูชาที่แท้จริงคือการบูชา "นาม" คือเสียง คำ และพลังภายใน การรับรู้ถึงการมีอยู่ของพระเป็นเจ้า และให้ชีวิตเป็นไปตามพระประสงค์ของพระองค์
บทสวดอีกบทที่เกี่ยวข้องกับจปุจีสาหิบ คือ "จปุสาหิบ" ซึ่งอยู่ในตอนต้นของทสัมครันถ์ ซึ่งแต่งโดยคุรุโควินทสิงห์
การก่อการกำเริบคอมมิวนิสต์ในประเทศมาเลเซีย (ค.ศ. 1968–1989)

การก่อการกำเริบคอมมิวนิสต์ในประเทศมาเลเซีย  หรือรู้จักกันว่า วิกฤตการณ์มาลายาครั้งที่สอง  เป็นการขัดกันทางอาวุธที่เกิดขึ้นในประเทศมาเลเซียตั้งแต่ปี ค.ศ. 1968 ถึง 1989 ที่เกี่ยวข้องกับพรรคคอมมิวนิสต์มลายา (MCP) และกองกำลังรักษาความปลอดภัยแห่งรัฐบาลกลางมาเลเซีย
หลังจากสิ้นสุดวิกฤตการณ์มาลายาในปี ค.ศ. 1960 กองทัพปลดปล่อยชนชาติมาลายาเชื้อสายจีนส่วนใหญ่, กองกำลังติดอาวุธของพรรคคอมมิวนิสต์มลายา ได้ถอยกลับไปที่ชายแดนมาเลเซีย-ไทย ซึ่งได้มีการจัดกลุ่มใหม่และฝึกสำหรับการโจมตีรัฐบาลมาเลเซียในอนาคต การก่อความไม่สงบเริ่มขึ้นเมื่อพรรคคอมมิวนิสต์มลายาเข้าโจมตีกองกำลังความมั่นคงในโกรฮ์–เบตง ทางตอนเหนือของมาเลเซียตะวันตก ในวันที่ 17 มิถุนายน ค.ศ. 1968 ความขัดแย้งยังสอดคล้องกับความตึงเครียดที่เกิดขึ้นใหม่ระหว่างชาติพันธุ์มาเลย์กับจีนในมาเลเซียตะวันตกและสงครามเวียดนาม
ในขณะที่พรรคคอมมิวนิสต์มลายาได้รับการสนับสนุนอย่างจำกัดจากประเทศจีน การสนับสนุนนี้สิ้นสุดลงเมื่อกรุงกัวลาลัมเปอร์และปักกิ่งสถาปนาความสัมพันธ์ทางการทูตในเดือนมิถุนายน ค.ศ. 1974 ในปี ค.ศ. 1970 พรรคคอมมิวนิสต์มลายาประสบการแตกความสามัคคีซึ่งนำไปสู่การเกิดขึ้นของสองกลุ่มแยก ได้แก่ พรรคคอมมิวนิสต์แห่งมลายา–ลัทธิมากซ์-ลัทธิเลนิน (CPM–ML) และคณะปฏิวัติ (CPM–RF) แม้จะพยายามทำให้พรรคคอมมิวนิสต์มลายาดึงดูดความสนใจมาเลย์ก็ตาม ซึ่งองค์กรถูกครอบงำโดยกลุ่มเชื้อสายจีนตลอดสงคราม แทนที่จะประกาศ "สถานการณ์ฉุกเฉิน" อย่างที่อังกฤษเคยทำมาก่อน รัฐบาลมาเลเซียตอบโต้การก่อความไม่สงบด้วยการนำเสนอนโยบายหลายประการรวมถึงโครงการความมั่นคงและการพัฒนา (KESBAN), "รูกุนเตตังกา" (เพื่อนบ้านเฝ้าระวัง) และเหล่าเรลา (กลุ่มอาสาสมัครประชาชน)
การก่อความไม่สงบสิ้นสุดลงเมื่อวันที่ 2 ธันวาคม ค.ศ. 1989 เมื่อพรรคคอมมิวนิสต์มลายาได้ลงนามในข้อตกลงสันติภาพกับรัฐบาลมาเลเซียที่หาดใหญ่ในภาคใต้ของประเทศไทย สิ่งนี้ใกล้เคียงกับการล่มสลายของระบอบคอมมิวนิสต์กลุ่มตะวันออก นอกจากการต่อสู้บนคาบสมุทรมลายูแล้ว การก่อความไม่สงบของพรรคคอมมิวนิสต์อื่นก็เกิดขึ้นในรัฐซาราวักของมาเลเซียในเกาะบอร์เนียว ซึ่งได้รวมเข้าด้วยกันเป็นสหพันธรัฐมาเลเซียเมื่อวันที่ 16 กันยายน ค.ศ. 1963
ยุนฮยู

ยุนฮยู (윤휴, 14 ตุลาคม 2160 - 20 พฤษภาคม 2223) ขุนนางในสมัยราชวงศ์โชซ็อน และบัณฑิตลัทธิขงจื๊อใหม่ กวี ยุนเป็นผู้นำกลุ่มการเมืองกลุ่มฝ่ายใต้ ชื่อรองของเขา แบ็กโฮ (백호) ฮาฮ็อน (하헌) และ ยาโบ (야보)
ใน พ.ศ. 2203 เขาเป็นผู้นำในข้อถกเถียงเรื่องการสวมชุดไว้ทุกข์ให้กับ พระเจ้าฮโยจง และใน พ.ศ. 2217 เขาเป็นผู้นำในข้อถกเถียงเรื่องที่ 2 เรื่องการสวมชุดไว้ทุกข์เนื่องจากการสิ้นพระชนม์ของ พระนางอินซ็อน สมเด็จพระราชินี ใน พระเจ้าอินโจ 
กระทั่ง พ.ศ. 2223 พระเจ้าซุกจง ได้มีพระราชโองการให้ ยุนฮยู ที่ถูกเนรเทศไปก่อนหน้านั้นจากกรณีความพยายามที่จะก่อกบฏของขุนนางฝ่ายชาวทักษิณเพื่อจะยกองค์ชายพงซอนขึ้นสืบราชบัลลังก์แทนพระเจ้าซุกจงฆ่าตัวตายเสีย
ฟุตบอลชิงถ้วยพระราชทานคิงส์คัพ ครั้งที่ 47

การแข่งขันฟุตบอลชิงถ้วยพระราชทานคิงส์คัพ ครั้งที่ 47 จัดขึ้นระหว่างวันที่ 5–8 มิถุนายน พ.ศ. 2562 โดยมีทีมเข้าร่วมการแข่งขันทั้งหมด 4 ทีม คือ ไทย (เจ้าภาพ), เวียดนาม, อินเดีย และกือราเซา และเป็นครั้งแรกนับตั้งแต่ครั้งที่ 43 ที่จัดขึ้นนอกกรุงเทพมหานคร แข่งขันที่จังหวัดบุรีรัมย์
สถานที่แข่งขัน.
สมาคมกีฬาฟุตบอลแห่งประเทศไทย ในพระบรมราชูปถัมภ์ ยืนยันว่า การแข่งขันฟุตบอลชิงถ้วยพระราชทานคิงส์คัพครั้งที่ 47 นี้จะไม่แข่งขันที่สนามราชมังคลากีฬาสถานอย่างเช่น 3 ครั้งก่อนหน้า เพราะอยู่ในช่วงการปรับปรุงสำหรับรองรับการเป็นเจ้าภาพในการแข่งขันฟุตบอลเอเชียเยาวชนอายุไม่เกิน 23 ปี ที่ประเทศไทยเป็นเจ้าภาพในปี พ.ศ. 2563 และจะใช้สนามในต่างจังหวัดที่ผ่านมาตรฐาน A-Class ของสมาพันธ์ฟุตบอลเอเชีย และเดินทางได้สะดวกในการจัดการแข่งขันครั้งนี้แทน โดยเบื้องต้นมี 3 สนามที่ถูกเสนอให้พิจารณาเป็นเจ้าภาพในการแข่งขันครั้งนี้ คือ มิตรผลสเตเดียม ในจังหวัดราชบุรี, ช้างอารีนา ในจังหวัดบุรีรัมย์ และสนามกีฬากลางในจังหวัดสุพรรณบุรี สุดท้าย ในวันที่ 5 เมษายน สมาคมฯ จึงเลือกช้างอารีนาเป็นเจ้าภาพในการแข่งขันครั้งนี้
นัด.
เวลาทั้งหมดเป็นเวลาท้องถิ่น, เวลาอินโดจีน
ขาลสา

ขาลสา หรือ คาลซ่า (khalsa, แปลตรงตัวว่า "เหล่าผู้บริสุทธิ์") หมายถึงกลุ่มนักรบพิเศษของบรรดานักรบซิกข์กลุ่มแรก หรืออาจหมายถึงชุมชนชาวซิกข์ ที่ยอมรับและเชิดชูให้ศาสนาซิกข์เป็นศาสนาและแนวทางการปฏิบัติตนของสมาชิกในชุมชน แนวคิดขาลสาเริ่มต้นขึ้นโดยคุรุโควินทสิงห์ คุรุซิกข์ท่านสุดท้าย ในปี 1699 การก่อตั้งขาลสานั้นถือเป็นจุดเปลี่ยนสำคัญในประวัติศาสนาซิกข์ ชาวซิกข์เฉลิมฉลองการก่อตั้งขาลสาในเทศกาลวิสาขี (Vaisakhi)
คุรุโควินทสิงห์ก่อตั้งขาลสาขึ้นหลังบิดาของท่านถูกประหารชีวิตด้วยการตัดศีรษะโดยจักรวรรดิโมกุล หลังแสดงการต่อต้านการดำเนินคดีกับศาสนิกชนของศาสนาอื่นนอกจากอิสลามซึ่งเป็นศาสนาหลักของจักรวรรดิ นำโดย จักรพรรดิออรังเซพ โดยเฉพาะการดำเนินคดีกับชาวฮินดูในกัศมีร์ที่ไม่ยอมเปลี่ยนศาสนาเป็นอิสลาม นักรบขาลสาจึงถูกก่อตั้งขึ้นเพื่อปกป้องศาสนิกชนซิกข์และฮินดูผู้บริสุทธิ์จากการรุกรานของจักรวรรดิ ขาลสาเข้ามาแทนที่ "วสันต์" และกลายเป็นจุดเริ่มต้นสำคัญของศาสนาซิกข์ในแง่ของการเมืองและการทหาร#เปลี่ยนทาง 
ซิกข์ขาลสาจะได้รับชื่อ "สิงห์" (บุรุษ) และ "Kaur" (สตรี) และต้องปฏิบัติตามกฏระเบียบเพิ่มเติม เช่น ห้ามสูบยาสูบ บุหรี่ ดื่มสุรา และห้ามรับประทานเนื้อสัตว์ และมีการแต่งกายพิเศษตาม ก 5 ประการ#เปลี่ยนทาง "ซิกข์สหัชธารี" นั้นตรงข้ามกับซิกข์ขาลสา สหัชธารีจะน้อมนำคำสอนมาปฏิบัติตาม และเชื่อถือในคุรุซิกข์ แต่ไม่เข้าร่วมพิธีรับชื่อ และไม่ปฏิบัติตาม ก 5 ประการ รวมถึงกฎบางกฎ สังคมขาลสาเป็นสังคมบุรุษนำเป็นหลัก จนมาถึงในยุคปัจจุบันที่เริ่มมีสตรีมีบทบาทในตำแหน่งผู้นำมากขึ้น
อมฤตสังสการ

อมฤตสังสการ (pronunciation: , แปลตรงตัว: ‘พิธีน้ำอมฤต’) หรือ ขัณเฑทีปาหุล หรือ ขเฑพาเฏทีปาหุล ) เป็นหนึ่งในสี่สังสการหรือพิธีเปลี่ยนผ่านหลักสี่พิธีของศาสนาซิกข์ อมฤตสัสการเป็นพิธีเริ่มต้นเข้าสู่ศาสนา ริเริ่มขึ้นโดยคุรุโควินทสิงห์ เมื่อครั้นก่อตั้งขาลสาขึ้นในปี 1699
ชาวซิกข์ที่เข้าสู่การเป็น "ขาลสา" จะถือว่าเป็นผู้ "อมฤธารี" (ผ่านพิธีกรรมเข้าสู่ศาสนาแล้ว) ผู้ที่ผ่านพิธีนี้จะต้องอุทิศตนให้แก่ "วาเหคุรู" หรือพระเป็นเจ้าสูงสุด และจะปฏิบัติตนเพื่อไปสู่การจัดตั้งขาลสาราช
อันโทน อัคเคอร์มัน

อันโทน อัคเคอร์มัน  มีชื่อจริงว่า อ็อยเกน ฮานิช  (26 ธันวาคม พ.ศ. 2448 - 4 พฤษภาคม พ.ศ. 2516) เป็นนักการเมืองเยอรมันตะวันออก เขาดำรงตำแหน่งรัฐมนตรีว่าการกระทรวงการต่างประเทศเป็นระยะเวลาสั้น ๆ ใน ค.ศ. 1953
ลาวีอ็องโรซ (เพลงไอซ์วัน)

ลาวีอ็องโรซ  เป็นเพลงนำของเกิร์ลกรุปเกาหลีใต้-ญี่ปุ่น ไอซ์วัน จากอีพีเปิดตัวของไอซ์วัน คัลเลอร์ไรซ์ ออกจำหน่ายวันที่ 28 ตุลาคม พ.ศ. 2561 โดยออฟเดอะเรเคิด ซึ่งเพลงนี้ประพันธ์โดย มอสพิกมิวสิกพรอดิวซิงกรุป จากค่ายคิวบ์เอนเตอร์เทนเมนต์
รณชีต สิงห์

มหาราชา รณชีต สิงห์ เป็นผู้นำของจักรวรรดิซิกข์ ซึ่งปกครองอนุทวีปอินเดียตะวันตกเฉียงเหนือ ราวศตวรรศที่ 19 ท่านเกือบเสียชีวิตด้วยโรคฝีดาษตั้งแต่ยังเป็นทารก แต่ท่านสามารถรอดมาได้แต่ด้วยพิษฝีดาษทำให้ท่านเสียตาข้างซ้ายไป ท่านเข้าสู่สนามรบตั้งแต่อายุเพียง 10 ปี รบเคียงข้างกับบิดาของท่าน มหา สิงห์ หลังมหา สิงห์ เสียชีวิตลง ท่านได้ยืนหยัดต่อสู้ต่อไปจนสามารถไล่ชาวอัฟกันออกจากบริเวณปัญจาบ และสถาปนาตนเองขึ้นเป็น "มหาราชาแห่งปัญจาบ" ด้วยวัยเพียง 21 ปี
สภาพสังคมของปัญจาบในขณะนั้นประกอบด้วยแว่นแคว้น (misl; สมาพันธรัฐ) มากมาย 12 misl เป็นของซิกข์ และ 1 misl เป็นของมุสลิม ท่านสามารถรวบรวมแว่นแคว้นทั้ง 13 เข้าด้วยกันและก่อตั้งจักรวรรดิซิกข์อันยิ่งใหญ่ขึ้น และยังสามารถรบชนะผู้รุกรานจากอัฟกานิสถานหลายต่อหลายครั้งในสงครามซิกข์-อัฟกันหลายครั้ง หลังการเข้ามาของบริทิชอินเดีย ท่านตกลงผูกมิตรกับชาวบริเทนและกลายมาเป็นพันธมิตรที่ดีต่อกัน
ท่านนำพาการลงทุน ฟื้นฟูเศรษฐกิจ และปฏิรูปกิจการหลายอย่าง รวมทั้งนำสาธารณูปโภคมาสู่ปัญจาบ กองทัพซิกข์ขาลสาของท่านนั้นขึ้นชื่อว่าแข็งแกร่ง และท่านยังจัดตั้งรัฐบาลที่ประกอบด้วยทั้งชาวซิกข์ ฮินดู มุสลิม และยุโรป นอกจากความเจริญทางด้านการปกครองและสังคมแล้ว สมัยของท่านยังถือเป็นยุคทองของศิลปะและวัฒนธรรม ท่านมีคำสั่งให้สร้างหริมันทิรสาหิบในอมฤตสระ ขึ้นใหม่หลังถูกทำลายในสมัยจักรวรรดิมุสลิมและจากชาวอัฟกัน และยังให้มีการสร้างคุรุทวารามากมาย รวมถึงคุรุทวาราสำคัญหลายแห่ง ประกอบด้วย ตัขตะทั้งห้า จำนวน 2 แห่ง คือ ตัขตะศรีปัฏนาสาหิบ ใน พิหาร และ หซูระสาหิบ ใน มหาราษฏระ ทั้งหมดล้วนได้รับการสนับสนุนด้านการเงงินอย่างดีจากท่าน ทำให้เศรษฐกิจของปัญจาบมีการหมุนเวียนและเจริญขึ้นตามลำดับ
คิลดิสเลิฟ (เพลง)

"คิลดิสเลิฟ"  เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 4 เมษายน 2019 ผ่านสังกัดวายจีและอินเตอร์สโคป เป็นซิงเกิลนำจากอีพีภาษาเกาหลีชุดที่สองในชื่อเดียวกัน เพลงเขียนโดยเท็ดดี พัก และเบกกา บูม และมี อาร์. ที และ 24 ร่วมผลิต ซิงเกิลได้รับการอธิบายว่าเป็นเพลงอิเล็กโทรป็อป เนื้อเพลงเกี่ยวข้องกับการตัดสินใจของผู้หญิงที่จะยุติความสัมพันธ์เป็นพิษ
มิวสิกวิดีโอกำกับโดยซอ ฮย็อน-ซึง และอัปโหลดไปยังช่องยูทูบของแบล็กพิงก์พร้อมกับเพลง หลังจากเผยแพร่ มิวสิกวิดีโอทำลายสถิติยอดผู้ชมมากที่สุดใน 24 ชั่วโมงแรก ด้วยจำนวนผู้ชม 56.7 ล้านครั้ง ในเดือนธันวาคม 2022 วิดีโอนี้มีผู้ชมมากกว่า 1.7 พันล้านครั้ง
ในเชิงพาณิชย์ ซิงเกิลเข้าชาร์ตกว่า 27 ประเทศ ขึ้นสูงสุดอันดับที่สองในเกาหลีใต้และกลายเป็นเพลงแรกของวงที่ติด 50 อันดับแรกในสหรัฐและสหราชอาณาจักร กลายเป็นเพลงเคป็อปหญิงที่ทำอันดับสูงสุดบนชาร์ต"บิลบอร์ด"ฮอต 100 ในขณะนั้น และยังได้รับการรับรองระดับทองคำในฝรั่งเศสและญี่ปุ่น และระดับเงินในสหราชอาณาจักร
เบื้องหลังและการออกจำหน่าย.
ในวันที่ 8 กุมภาพันธ์ 2019 ยัง ฮย็อน-ซ็อก ผู้บริหารของวายจีประกาศว่า แบล็กพิงก์ถูกกำหนดให้กลับมาพร้อมกับอีพีในเดือนมีนาคม ชื่อซิงเกิลและอีพีได้รับการประกาศในวันที่ 25 มีนาคม ระหว่างวันที่ 31 มีนาคม ถึง 1 เมษายน มีการเผยแพร่ภาพทีเซอร์ของแต่ละคนผ่านบัญชีสื่อสังคมของพวกเธอ เมื่อวันที่ 26 กรกฎาคม มีการประกาศว่าแบล็กพิงก์จะเผยแพร่อีพี "คิลดิสเลิฟ" ฉบับภาษาญี่ปุ่นในวันที่ 11 กันยายน 2019 แต่ถูกเลื่อนออกมาจนถึงวันที่ 16 ตุลาคม 2019 บันทึกการแสดงสดของ "คิลดิสเลิฟ" ฉบับภาษาญี่ปุ่นถูกบันทึกที่โตเกียวโดมเมื่อวันที่ 4 ธันวาคม 2019 ซึ่งรวมอยู่ในอัลบั้มบันทึกการแสดงสดชุดที่สามของวง "แบล็กพิงก์ 2019–2020 เวิลด์ทัวร์อินยัวร์แอเรีย – โตเกียวโดม" ออกจำหน่ายเมื่อวันที่ 6 พฤษภาคม 2020 ผ่านยูนิเวอร์แซลมิวสิกเจแปน
การวางองค์ประกอบเพลง.
"คิลดิสเลิฟ" เขียนโดยเท็ดดี พัก และเบกกา บูม และมี อาร์. ที และ 24 ร่วมผลิต ด้านเนื้อเพลงพูดถึง "การเลิกรา" "คิลดิสเลิฟ" เป็นเพลงอิเล็กโทรป็อป มีการใช้เครื่องเป่าทองเหลืองบรรเลงพร้อมกับองค์ประกอบของแทร็ป อันประกอบด้วย "เสียงฮอร์นดังกึกก้องและเพอร์คัชชันที่ฮึกเหิม"
มิวสิกวิดีโอ.
มิวสิกวิดีโอกำกับโดยซอ ฮย็อน-ซึง ถ่ายทำในช่วงกลางเดือนมีนาคม หลังจากมิวสิกวิดีโอถูกเผยแพร่ "คิลดิสเลิฟ" กลายเป็นวิดีโอเคป็อปที่มียอดกดถูกใจเร็วที่สุดและมีจำนวนผู้ชมเร็วที่สุดบนยูทูบ ด้วยจำนวน 1 ล้านถูกใจใน 28 นาที และจำนวนผู้ชม 56.7 ล้านครั้งใน 24 ชั่วโมงแรกหลังจากเผยแพร่ กลายเป็นวิดีโอยูทูบที่มียอดผู้ชมมากที่สุดใน 24 ชั่วโมงแรก นอกจากนั้นยังเป็นวิดีโอที่มีจำนวนผู้ชม 100 ล้านครั้งบนยูทูบเร็วที่สุด โดยใช้เวลา 2 วัน กับ 14 ชั่วโมง ทำลายสถิติเดิมของไซ กับเพลง "เจนเทิลแมน" ในปี 2013
อีกทั้งยังสร้างสถิติเป็นวิดีโอรอบปฐมทัศน์ที่มีจำนวนผู้รับชมพร้อมกัน 979,000 คน
ตาคัตศรีปัฏนาสาหิบ

ตัขตะศรีปัฏนาสาหิบ หรือ หริมันทิรสาหิบแห่งปัฏนา คือคุรุทวาราในปัฏนาสาหิบ, ปัฏนา, รัฐพิหาร ประเทศอินเดีย และเป็นหนึ่งในปัญจตัขตะ คือคุรุทวาราที่สำคัญที่สุดห้าแห่งของศาสนาซิกข์ ตัขตะนี้สร้างขึ้นเพื่อระลึกถึงคุรุโควินทสิงห์ คุรุซิกข์ คนที่ 10 ผู้เกิดในเมืองปัฏนาแห่งนี้เมื่อปี 1666 ตัขตะนี้สร้างขึ้นโดยรันจิต สิงห์ มหาราชาแรกของจักรวรรดิซิกข์ ผู้สร้างคุรุทวาราอีกหลายแห่งในอนุทวีปอินเดียเช่นกัน อาคารปัจจุบันสรเงขึ้นในคริสต์ทศวรรศที่ 1950
คุรุโควินทสิงห์เกิดและเติบโตในพิหารหลายปีก่อนจะย้ายไปอนันตะปุระ นอกเหนือจากการเป็นที่เกิดของท่านแล้ว คุรุนานักและคุรุเตฆหบดูร์ยังเคยมาเยี่ยมเยียนเมืองปัฏนานี้ด้วย